ประกาศการทางพิเศษแห่งประเทศไทยประกาศการทางพิเศษแห่งประเทศไทยเรื่องการออกพันธบัตรการทางพิเศษแห่งประเทศไทย พ.ศ. ๒๕๕๖ครั้งที่ ๒ครั้งที่ ๓ และครั้งที่ ๔[๑] อาศัยอำนาจตามความในมาตรา ๑๐ (๖) ประกอบกับมาตรา ๕๗ (๓)แห่งพระราชบัญญัติการทางพิเศษแห่งประเทศไทย พ.ศ. ๒๕๕๐ และโดยความเห็นชอบของคณะรัฐมนตรีในการประชุมเมื่อวันที่ ๙ ตุลาคม ๒๕๕๕ผู้ว่าการการทางพิเศษแห่งประเทศไทยจึงขอประกาศให้ทราบว่าข้อ ๑ การทางพิเศษแห่งประเทศไทยจะทำการกู้เงินเพื่อการบริหารและจัดการหนี้โดยวิธีการออกจำหน่ายพันธบัตรข้อ ๒ พันธบัตรนี้มีชื่อเรียกว่า พันธบัตรการทางพิเศษแห่งประเทศไทย พ.ศ. ๒๕๕๖ ครั้งที่ ๒ ครั้งที่ ๓และครั้งที่ ๔ข้อ ๓ พันธบัตรนี้กระทรวงการคลังเป็นผู้ค้ำประกันต้นเงินและดอกเบี้ยข้อ ๔ พันธบัตรนี้เป็นพันธบัตรชนิดระบุชื่อผู้ถือข้อ ๕ พันธบัตรนี้มีมูลค่าที่ออกรวม ๓,๐๐๐,๐๐๐,๐๐๐ บาท(สามพันล้านบาทถ้วน) แบ่งออกเป็น ๓,๐๐๐,๐๐๐ หน่วย (สามล้านหน่วย) มูลค่าหน่วยละ ๑,๐๐๐ บาท(หนึ่งพันบาทถ้วน) โดยพันธบัตรมีมูลค่ารุ่นละ ๑,๐๐๐,๐๐๐,๐๐๐ บาท (หนึ่งพันล้านบาทถ้วน)ซึ่งจำหน่ายให้แก่บุคคลธรรมดาและนิติบุคคลทั่วไป โดยไม่จำกัดประเภทบุคคลและสัญชาติข้อ ๖ พันธบัตรนี้มีกำหนดไถ่ถอนพันธบัตรเมื่อครบอายุพันธบัตรดังนี้พันธบัตรการทางพิเศษแห่งประเทศไทยพ.ศ. ๒๕๕๖ อายุ (ปี)ครั้งที่ ๒ ๕ครั้งที่ ๓ ๑๐ครั้งที่ ๔ ๗โดยเป็นการไถ่ถอนครั้งเดียวเต็มตามจำนวนที่ออกและไม่มีการไถ่ถอนก่อนกำหนดข้อ ๗ วันออกจำหน่ายพันธบัตรเป็นดังนี้พันธบัตรการทางพิเศษแห่งประเทศไทยพ.ศ. ๒๕๕๖ วันออกพันธบัตรครั้งที่ ๒ ๒๑มีนาคม ๒๕๕๖ครั้งที่ ๓ ๒๑มีนาคม ๒๕๕๖ครั้งที่ ๔ ๒๕มีนาคม ๒๕๕๖ข้อ ๘ วันไถ่ถอนพันธบัตรเป็นดังนี้พันธบัตรการทางพิเศษแห่งประเทศไทยพ.ศ. ๒๕๕๖ วันไถ่ถอนพันธบัตรครั้งที่ ๒ ๒๑มีนาคม ๒๕๖๑ครั้งที่ ๓ ๒๑มีนาคม ๒๕๖๖ครั้งที่ ๔ ๒๕มีนาคม ๒๕๖๓ทั้งนี้หากวันดังกล่าวตรงกับวันหยุดทำการของการทางพิเศษแห่งประเทศไทยหรือวันหยุดทำการของธนาคารพาณิชย์ให้เลื่อนวันครบกำหนดไถ่ถอนเป็นวันเปิดทำการถัดไปข้อ ๙ พันธบัตรมีอัตราดอกเบี้ยดังนี้พันธบัตรการทางพิเศษแห่งประเทศไทยพ.ศ. ๒๕๕๖ อัตราดอกเบี้ย (ร้อยละ)ครั้งที่ ๒ ๓.๔๕ครั้งที่ ๓ ๓.๘๓ครั้งที่ ๔ ๓.๖๑โดยคำนวณจากมูลค่าของพันธบัตรและเริ่มคำนวณจากวันออกพันธบัตรถึงวันก่อนวันไถ่ถอนพันธบัตรการคำนวณดอกเบี้ยใช้หลักเกณฑ์หนึ่งปีมี๓๖๕ วัน และนับวันตามจำนวนวันที่เกิดขึ้นจริงเศษของ ๑ สตางค์ให้ปัดทิ้งข้อ ๑๐ การทางพิเศษแห่งประเทศไทยจะชำระดอกเบี้ยให้แก่ผู้ถือกรรมสิทธิ์ในพันธบัตรตามกำหนดเวลาดังนี้๑๐.๑ ดอกเบี้ยงวดแรกดังนี้พันธบัตรการทางพิเศษแห่งประเทศไทยพ.ศ. ๒๕๕๖ วันที่ครั้งที่ ๒ ๒๑กันยายน ๒๕๕๖ครั้งที่ ๓ ๒๑กันยายน ๒๕๕๖ครั้งที่ ๔ ๒๕กันยายน ๒๕๕๖๑๐.๒ ดอกเบี้ยงวดต่อไปชำระทุก ๆ ๖ เดือน ทุก ๆ วันที่ ๒๑ กันยายน และ๒๑ มีนาคมสำหรับพันธบัตรการทางพิเศษแห่งประเทศไทย พ.ศ. ๒๕๕๖ ครั้งที่ ๒ และครั้งที่ ๓และทุก ๆ วันที่ ๒๕ กันยายน และ ๒๕ มีนาคมสำหรับพันธบัตรการทางพิเศษแห่งประเทศไทย พ.ศ. ๒๕๕๖ ครั้งที่ ๔๑๐.๓ ดอกเบี้ยงวดสุดท้ายชำระพร้อมกับต้นเงินของพันธบัตร ณวันไถ่ถอนพันธบัตร๑๐.๔ ถ้าวันถึงกำหนดชำระดอกเบี้ยดังที่ระบุใน ๑๐.๑ และ ๑๐.๒ตรงกับวันหยุดทำการของการทางพิเศษแห่งประเทศไทยหรือวันหยุดทำการของธนาคารพาณิชย์ก็ให้เลื่อนไปชำระในวันเปิดทำการถัดไปข้อ ๑๑ การทางพิเศษแห่งประเทศไทยมอบหมายให้ บริษัทธนาคารสแตนดาร์ดชาร์เตอร์ด (ไทย) จำกัด (มหาชน)เป็นผู้จัดการจัดจำหน่ายและประกันการจำหน่ายพันธบัตรการทางพิเศษแห่งประเทศไทย พ.ศ.๒๕๕๖ ครั้งที่ ๒ และ บริษัท ธนาคารไทยพาณิชย์ จำกัด (มหาชน) เป็นผู้จัดการจัดจำหน่ายและประกันการจำหน่ายพันธบัตรการทางพิเศษแห่งประเทศไทยพ.ศ. ๒๕๕๖ ครั้งที่ ๓ และครั้งที่ ๔โดยมีธนาคารแห่งประเทศไทยเป็นนายทะเบียนและตัวแทนการจ่ายเงินพันธบัตรการทางพิเศษแห่งประเทศไทยข้อ ๑๒ ธนาคารแห่งประเทศไทยทำหน้าที่รับผิดชอบในการเป็นนายทะเบียนและตัวแทนการจ่ายเงินพันธบัตรและการจัดการอื่นๆ ที่จำเป็นเพื่อผลประโยชน์ในการนี้ข้อ ๑๓ รายละเอียดขั้นตอน วิธีการ และกำหนดการเปิดให้จองซื้อพันธบัตร ตลอดจนขั้นตอนวิธีการจัดสรรและวิธีการชำระเงินคืนแก่ผู้จองซื้อพันธบัตรในกรณีที่ไม่ได้รับสิทธิในการจัดสรรให้จองซื้อพันธบัตรหรือได้รับจัดสรรในการจองซื้อพันธบัตรไม่เต็มตามความประสงค์จะประกาศในหนังสือชี้ชวนซื้อพันธบัตรข้อ ๑๔ การโอนกรรมสิทธิ์หรือการจำนำพันธบัตรจะต้องนำพันธบัตรไปจดทะเบียนที่ธนาคารแห่งประเทศไทยซึ่งได้รับแต่งตั้งเป็นนายทะเบียนและตัวแทนการจ่ายเงินพันธบัตรนี้การโอนกรรมสิทธิ์หรือการจำนำพันธบัตรหรือการเปลี่ยนแปลงเงื่อนไขให้ถือปฏิบัติตามระเบียบและพิธีปฏิบัติของธนาคารแห่งประเทศไทยข้อ ๑๕ กรรมสิทธิ์ในพันธบัตรนี้ให้ถือตามการจดทะเบียนที่นายทะเบียนเป็นสำคัญข้อ ๑๖ พันธบัตรนี้ไม่สมบูรณ์ เว้นแต่พนักงานธนาคารแห่งประเทศไทยซึ่งผู้ว่าการการทางพิเศษแห่งประเทศไทยได้แต่งตั้งขึ้นโดยประกาศในราชกิจจานุเบกษาได้ลงลายมือชื่อกำกับในพันธบัตรฉบับนี้แล้วข้อ ๑๗ ในกรณีที่พันธบัตรชำรุดสูญหาย หรือถูกทำลายด้วยประการใด ๆ ธนาคารแห่งประเทศไทยจะออกพันธบัตรให้ใหม่เมื่อผู้ถือกรรมสิทธิ์ในพันธบัตรได้ปฏิบัติตามระเบียบของธนาคารแห่งประเทศไทยแล้วข้อ ๑๘ การดำเนินการตามข้อ ๑๔ และ/หรือข้อ ๑๗ผู้ถือกรรมสิทธิ์ในพันธบัตรจะต้องเสียค่าใช้จ่ายต่าง ๆ เพื่อการนั้นด้วยประกาศณ วันที่ ๒๑ มีนาคม พ.ศ. ๒๕๕๖ปัญญา ไชยานนท์ผู้อำนวยการฝ่ายการเงินและบัญชีทำการแทนรองผู้ว่าการฝ่ายบริหารปฏิบัติการแทนผู้ว่าการการทางพิเศษแห่งประเทศไทยปริยานุช/ผู้จัดทำ๑๗ เมษายน ๒๕๕๖อุษมล/ผู้ตรวจ๑๙ เมษายน ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๔๗ ง/หน้า ๒๖/๑๑ เมษายน ๒๕๕๖